The Big Four: Live from Sofia, Bulgaria

***The Big Four: Live from Sofia, Bulgaria***&nbsp;— DVD/Blu-ray დისკები, რომელიც ასახავს Megadeth-ის, მეტალიკის, სლეიერისა და ანთრაქსის, „თრეშ მეტალის დიდი ოთხეულის“, ერთობლივ კონცერტს, რომელიც ჩაიწერა 2010 წლის 22 ივნისს სოფიაში, ბულგარეთი, სონისფიარ ფესტივალის ფარგლებში. შოუ ჯერ ჩაიწერა და დარედაქტირდა, ხოლო შემდეგ გადაიცა ეთერის საშუალებით რვაასზე მეტ კინოთეატრში მსოფლიოს მასშტაბით ფესტივალის ჩატარების დღესვე.

იგი გამოცემულ იქნა ორი დისკის შეკვრის სახით, ჩანაწერებით სცენის მიღმა და ინტერვიუებით, DVD მოიცავს ასევე შეზღუდული რაოდენობის სუპერ-დელუქს სასაჩუქრე ყუთს, რომელშიც შედის ორი DVD, ხუთი CD, ოცდაოთხფურცლიანი ბუკლეტი, პოსტერი, ოთხივე ჯგუფის ფოტოები და „დიდი ოთხეულის“ გიტარის მედიატორი.

## ფესტივალის დეტალები 
2009 წლის დეკემბერში ცნობილი გახდა, რომ მეტალიკა, Megadeth, სლეიერი და ანთრაქსი ჩაატარებდნენ ერთობლივ ტურნეს პოლონეთში, ბულგარეთში, საბერძნეთში, რუმინეთსა და თურქეთში სონისფიარ ფესტივალის ფარგლებში. კონცერტზე ბულგარეთში პირველად ისტორიაში სცენაზე ერთდროულად იყვენ მეტალიკის, Megadeth-ის და ანთრაქსის ყველა წევრი სლეიერის დეივ ლომბარდოსთან ერთად დაიმონდ ჰედის სიმღერის Am I Evil? შესრულებისას. აღსანიშნავია, რომ ესევე პირველად დაუკრეს ერთად ჯეიმზ ჰეტფილდმა და ლარს ულრიხმა დეივ მასტეინთან ერთად 1983 წლის შემდეგ, როცა მასტეინი დაითხოვეს მეტალიკიდან. მრავალი ქვეყნის კინოთეატრებში უჩვენეს ეს შოუ, სადაც ლარს ულრიხი პირობას იძლეოდა, რომ გამოვიდოდა ამ კონცერტის DVD ვერსიაც. ამ ფესტივალის პრომოუტერის განცხადებით, შოუს უყურა 100 000-ზე მეტმა ფანმა მსოფლიოს მასშტაბით. კონცერტი, წარმოადგენდა რა „დიდი ოთხეულის“ ოცაათწლიანი მოღვაწეობის ერთგვარ აღსანიშნავ წვეულებას, გამოყენებულ იქნა რონი ჯეიმზ დიოს წვლილის დასაფასებლადაც. ბლექ საბათის, დიოს, რეინბოუსა და Heaven & Hell-ის წამყვანი ვოკალისტის, რონი ჯეიმზ დიოს ხსოვნისადმი პატივის მისაგებლად, რომელიც თვეზე ცოტა ხნით ადრე გარდაიცვალა კონცერტამდე, ანთრაქსმა შეასრულა სიმღერა Heaven and Hell.

## სიმღერების სია 
* DVD-ის შინაარსი აღებულია AllMusic-ის და DVD-ის ანოტაციების თანახმად.

### ანთრაქსი
DVD 1/BD 1/CD 1

### Megadeth
DVD 1/BD 1/CD 2

### სლეიერი
DVD 1/BD 1/CD 3

### მეტალიკა
DVD 2/BD 2/CD 4 & 5

**DVD-ის დამატება**
DVD 2/ BD 2

კულისებში გადაღებული დოკუმენტური ვიდეო Sonisphere-იდან, აგრეთვე ინტერვიუები და Am I Evil?-ის რეპეტიცია.

## პერსონალი 
### ანთრაქსი 
* ჯოი ბელადონა - წამყვანი ვოკალი;
* რობ ცაგიანო - წამყვანი გიტარა;
* სკოტ იანი - რიტმული გიტარა, დამატებითი ვოკალი;
* ფრენკ ბელო - ბას-გიტარა, დამატებითი ვოკალი;
* ჩარლი ბენატე - დასარტყმელი საკრავები.

### Megadeth 
* დეივ მასტეინი - წამყვანი ვოკალი, გიტარა;
* კრის ბროდერიკი - გიტარა, დამატებითი ვოკალი;
* დევიდ ელეფსონი - ბას-გიტარა, დამატებითი ვოკალი;
* შოუნ დროვერი - დასარტყმელი საკრავები.

### სლეიერი 
* ტომ არაია - ვოკალი, ბას-გიტარა;
* ჯეფ ჰანემანი - გიტარა;
* კერი კინგი - გიტარა;
* დეივ ლომბარდო - დასარტყმელი საკრავები.

### მეტალიკა 
* ჯეიმზ ჰეტფილდი - ვოკალი, რიტმული გიტარა;
* კირკ ჰემეტი - წამყვანი გიტარა;
* რობერტ ტრუჰილო - ბას-გიტარა;
* ლარს ულრიხი - დასარტყმელი საკრავები.

## ჩარტები 
## სერტიფიცირება 
{| class=wikitable
! ქვეყანა
! სერტიფიცირება
|-
| გერმანია (DVD)
| ოქრო 

## სქოლიო 
კატეგორია:2010 წლის საკონცერტო ალბომები
კატეგორია:2010 წლის ვიდეო ალბომები
კატეგორია:მეტალიკის ვიდეო ალბომები
კატეგორია:მეტალიკის საკონცერტო ალბომები
კატეგორია:Megadeth-ის ვიდეო ალბომები
კატეგორია:სლეიერის ვიდეო ალბომები
კატეგორია:სლეიერის საკონცერტო ალბომები
კატეგორია:ანთრაქსის საკონცერტო ალბომები
კატეგორია:Warner Bros. Records-ის საკონცერტო ალბომები
კატეგორია:Warner Bros. Records-ის ვიდეო ალბომები
კატეგორია:Vertigo Records-ის საკონცერტო ალბომები
კატეგორია:Vertigo Records-ის ვიდეო ალბომები
კატეგორია:Mercury Records-ის საკონცერტო ალბომები
კატეგორია:Mercury Records-ის ვიდეო ალბომები